Di leqṣer ayen i tebɣiḍ ara tafeḍ, tezdeg, ccebaḥa, lemqadra, awal ẓiden, kul lxir yella ama d lmakla ama d ayen nniḍen, siwa ayen i yelhan ara tafeḍ, lewzirat d isem-nsen i d-naɛtnsen, lemqam-nsen ɛlay, rzana akked yiles aẓidan, qqaren-d iles aẓidan yeṭeḍ tasedda, ixeddamen kul yiwen ixeddem cɣel-is di lawan-is ; ula d lkuriwat i sɛan meqqerit ččuren d iɛawdiwen llah llah, yerna siwa ṣṣifa i icebḥen merra di ddunit i yellan daxel-nsen ; maca ayen i iswehmen iberraniyen i d-yerzan ɣur-sen akken ad ẓren lkuriwat-nni i icebḥen, d zzayla i yellan daxel, yesɛa imẓẓuɣen d imeqqeranen yerna d iɣezfanen. Ur as-yefki ara amkan daxel di lbaṭel. Zzayla-agi ulac win itt-ikesben, nfeɛ i yesɛa it-yeǧǧan yuklal amkan-is, ay awḥid ay axellaq it-ixelqen, ula d zbel yak yella deg wawal ur zeddig ara, maca wagi d tidurutin n dheb akked ttewiztin i d-isrusuy, kul ṣbeḥ ad d-awin aceḥal.